b'\n_START_ARTICLE_\nNino Raspudi\xc4\x87\n_START_SECTION_\n\xc5\xbdivotopis\n_START_PARAGRAPH_\nNino Raspudi\xc4\x87 rodio se u Mostaru 1975. godine. Osnovnu \xc5\xa1kolu zavr\xc5\xa1io je u Mostaru, a maturirao je u Trevisu u Italiji. U Zagrebu je na Filozofskom fakultetu Sveu\xc4\x8dili\xc5\xa1ta u Zagrebu 1999. godine diplomirao filozofiju i talijanski jezik i knji\xc5\xbeevnost, 2004. godine magistrirao je s radnjom "Slaba misao" i postmodernisti\xc4\x8dka poetika u suvremenoj talijanskoj prozi, a doktorirao je 2008. godine s radnjom Prekojadranski (polu)orijentalizam: Dominantni modeli konstruiranja slike Hrvata u talijanskoj knji\xc5\xbeevnosti od prosvjetiteljstva do danas. Profesor je na katedri za talijansku knji\xc5\xbeevnost na Filozofskom fakultetu u Zagrebu. Objavljuje knji\xc5\xbeevnu kritiku i esejistiku i prevodi s talijanskoga jezika knji\xc5\xbeevnost i teoriju. Aktivan je u medijima kao intelektualac, pi\xc5\xa1e kolumne, gostuje na TV-u i radiju te kriti\xc4\x8dki komentira aktualna dru\xc5\xa1tvena i politi\xc4\x8dka pitanja (pr. u HRT-ovoj emisiji Peti dan).'